open-index/open-wikipedia-markdown huggingface dataset:
Aksuat ko‘li

Aksuat (; ) – Qozogʻistonning Qoʻstanay viloyatidagi shoʻr koʻl.

Aksuat – Qoʻstanay viloyati, Nauyrzim tumanidagi Toʻrgʻay havzasining markaziy sektoridagi dasht koʻl. Hozir Aksuad koʻl boʻyida hech kim yashamaydigan Naurzum qishlogʻi joylashgan va Naurzum qoʻriqxonasi uning nomi bilan ataladi. Tumanning maʼmuriy markazi Karamendi shimoli-gʻarbdan taxminan 30 kilometr (19 milya) va Shili qishlogʻi koʻlning shimoliy tomonidan 15 kilometr (9,3 milya) shimoliy-sharqda joylashgan.
## Geografiya
Geografiya
Aksuat koʻli – shimolda Jarman koʻli va janubda Sarikoʻpa oraligʻida, Ishim daryosi vodiysida joylashgan koʻl. Aksuat koʻli sayoz va choʻzilgan koʻllar tizimi boʻlib, ikkita asosiy koʻldan Kichik Oqsuat va Katta Oqsuatdan iborat. Kichik Aksuat va katta Aksuat koʻllari uzunligi 700 metr (2300 fut) boʻlgan kanal bilan oʻzaro bogʻlangan. Koʻlga janubiy-gʻarbdan Qorasuv daryosi quyiladi. Koʻp qor yogʻgan yillarda asosan bahor faslida koʻlning suv sigʻimi 220 kvadrat kilometr (85 kvadrat milya) maydonga yetadi, ammo yoz mavsumida havoning nisbiy namligi pastligi hisobiga koʻl odatda bir qancha kichikroq, juda sayoz kichik koʻllarga boʻlinadi. Qurgʻoqchilik yillarida esa Aksuat koʻli butunlay qurib ketishi ham mumkin.

Noyabr oyining sovuq kunlarida koʻl muzlaydi, aprel oyida esa muz asta-sekin eriy boshlaydi va bundan soʻng Aksuat koʻlining Sohillari chuqurlashadi, koʻl tubi loyqalanadi. Aksuat koʻlining suvi minerallarning yuqori konsentratsiyasiga ega.
## Fauna
Aksuat koʻli Naurzum qoʻriqxonasi tarkibiga kiradi. Koʻl oq dumli qushboʻron, oddiy tilla koʻz va chuvalchang kabi katta miqdordagi suv qushlarini yashash joyiga aylangan. Hozirgi kunda yoʻqolib ketish xavfi ostida turgan "squacco heron" nomli qush kuzatiladi, ammo ular juda kam. Bundan tashqari ushbu koʻlda perch, roach va sazan baliq turlari ham mavjud.
## Yana qarang
* Qozogʻiston koʻllari roʻyxati.
## Havolalar
* Saryarka – Steppe Lakes of Northern Kazakhstan
* Birds of Kazakhstan: new and interesting data, part 2 
## Manbalar
David Shapell

**David Shapell** (1921-yil 4-fevral – 2015-yil 8-fevral) – Polshada tugʻilgan amerikalik koʻchmas mulk ishlab chiqaruvchisi va Los-Anjeleslik (Kaliforniya) filantrop. U Janubiy Kaliforniyadagi *Xolokostdan* omon qolgan eng yirik koʻchmas mulkni rivojlantirish kompaniyalaridan birining hammuassisi boʻlib, AQSh va Isroilda yahudiylarning xayriya ishlarini qoʻllab-quvvatlagan.

## Yoshligi
David Shapel 1921-yili 4-fevralda Polshadagi shtetlning Volbrom shahrida *David Czapelski* nomi bilan tugʻilgan. Uning otasi gʻoz fermasida ishlagan.
U Ikkinchi jahon urushi paytida Polshadan qochib ketib, urushning qolgan qismida Sovet nazorati bilan Polsha armiyasida jang qiladi. Urush oxiriga kelib, uning oila aʼzolarining koʻpchiligi natsistlar tomonidan oʻldirilib, faqat bitta ukasi Natan Shapell va singlisi tirik qolgan.
Shapel urush tugagandan keyin, Germaniyada yashaydi va 1950-yillarning boshlarida Qoʻshma Shtatlarga hijrat qiladi.

## Karyerasi
David Shapell dastlab Michigan shtatining Detroit shahrida akasi Natan bilan birga qarindoshining oziq-ovqat doʻkonida ishlagan.
Ular 1955-yili Los-Anjelesga (Kaliforniya) koʻchib oʻtishib, qaynogʻasi Max Webb bilan birgalikda koʻchmas mulkni rivojlantirish kompaniyasiga asos solishadi. U Janubiy Kaliforniyadagi eng yirik ishlab chiquvchilardan biri boʻlgan *Shapell Industries* nomi bilan mashhur boʻlib, keyinroq 2013-yili Toll Brothers tomonidan sotib olingan.

## Shaxsiy hayoti
Shapell pravoslav yahudiy edi. U urush oxirida Xolokostdan omon qolib, Bergen-Belsen kontslageridan ozod qilingan Fela Shapell bilan oltmish besh yoshida turmush qurishgan. Ularning uchta farzandi bor edi: Rochelle, Benjamin va Irvin. Ular Kaliforniyaning Los-Anjeles shahrida istiqomat qilishgan.

## Oʻlimi
David Shapell 2015-yilning 8-fevralida Isroilda oʻpka saratoni va pnevmoniya bilan kurashib, toʻqson toʻrt yoshida vafot etgan. U Isroilning Bei Shemesh yaqinidagi Eretz Hachaim qabristoniga dafn qilingan.

## Manbalar
Kingʼs Fianchetto debyuti

**Kingʼs Fianchetto debyuti** yoki **Benko debyuti** (shuningdek, Vengriya debyuti, Barcza debyuti yoki Bilek debyuti sifatida ham tanilgan) g3 yurishi bilan tavsiflangan shaxmat debyuti.

Oq donalarning 1.g3 yurishi mashhur debyutlardan biri hisoblanadi. Ammo bu yurish 1.e4, 1.d4, 1.c4 va 1.Nf3dan juda kam ishlatiladi. Undan keyin odatda fil 2.Bg2 kvadratiga keladi. Nick de Firmianning yozishicha, 1.g3 yurishi odatda oʻz shohini mukammal tarzda himoya qilish uchun ishlatiladi. Bu debyutga oʻxshash bir necha debyut mavjud. Bular qatoriga Kataloniya debyuti, Eski hind hujumi va ingliz debyuti kiradi. Shu sababli, shaxmat debyuti ensiklopediyasida 1.g3 ga bagʻishlangan maxsus kod yoʻq. Harakatning oʻzi A00 ostida tasniflanadi, lekin koʻptranspozitsiyaviy imkoniyatlar turli EKO kodlarini keltirib chiqarishi mumkin.

Bu debyut hech qachon keng tarqalgan boʻlmasada, Madraslik shaxmatchi Gʻulom Kassim 1828-yilda Madras va Haydarobod oʻrtasidagi yozishmalarga izoh berib, „koʻp hind oʻyinchilari oʻz oʻyinlarini shu tarzda boshlashlarini“ taʼkidlagan. Gipermodern shaxmatchi Richard Reti 1925-yilda Baden-Badenda bir necha marta 1.g3 oʻynadi va turli natijalarga erishgan. Pal Benko 1962-yilda Kyurasaoda boʻlib oʻtgan 1963-yilgi jahon chempionati nomzodlar turnirida Bobby Fischer va Mixail Talni magʻlub etish uchun 1.g3 yurishidan foydalangan. Benko turnirda oq donalarda oʻynagan. Viktor Korchnoy uni bir marta 1978-yilgi jahon chempionatida Anatoliy Karpovga qarshi qoʻllagan.

## Oʻxshash debyutlar

### Eski hind hujumi

1.g3 d5 2.Bg2 Nf6 3.Nf3 c6 4.0-0 Bg4 5.d3 Nbd7 6.Nbd2 e5 7.e4 ().

## Inglizcha debyut

1.g3 g6 2.Bg2 Bg7 3.c4 e5 4.Nc3 d6 5.d3 f5 6.e4 Nf6 7.Nge2 Nc6 8.0-0 0-0 9.Nd5 (). 

## Manbalar
Google Fit

**Google Fit** ― Google tomonidan Android operatsion tizimi, Wear OS va iOS uchun ishlab chiqilgan fitnes platformadir. Google Fit foydalanuvchi qurilmasidagi sensorlardan foydalangan holda turli jismoniy faoliyat (masalan, yurish, yugurish, velosipedda sayr qilish va hokazo) larni yozib boradi.

## Tarixi
Google Fit platformasi ilk marotaba 2014-yil 25-iyun kuni Google I/O konferensiyasida namoyish qilindi. Google Fit uchun maxsus dasturiy taʼminot toʻplami 2014-yil 7-avgustda chiqarildi. Google Fit 2014-yil 28-oktabrda ommaga taqdim etilgan.

2018-yil avgust oyida Google American Heart Association va Jahon sogʻliqni saqlash tashkiloti koʻrsatmalari asosida Android Fit platformasi yangilashini eʻlon qildi. Bunda Android Fit foydalanuvchi jismoniy faolligiga oid maʻlumotlarni qayd etib boradi, shuningdek, kunlik fitnes reja va maqsadlarni belgilaydi. Yangilanishlar Fit ilovasiga jismoniy mashgʻulotlarni yaxshiroq nazorat qilish imkoniyatini beradi va foydalanuvchilarni shu kabi yurak urish tezligini oshiradigan mashgʻulotlar bilan shugʻullanishga undaydi.

2019-yil aprel oyida Google iOS uchun ham Google Fit ilovasini ishlab chiqdi. iOS uchun Google Fit ilovasi Apple Health, Nike Run Club, Headspace yoki foydalanuvchi qurilmasiga bogʻlangan Apple Watch va Wear OS tizimlaridan foydalanadi. 2019-yil avgust oyida Google ilovaga tungi mavzu, uyqu statistikasi va mashqlar qoʻllanmasi kabi yangi funksiyalar qoʻshdi.  

2020-yil aprel oyida Google Google Fit dizaynini qayta ishlab chiqdi. 2020-yil noyabr oyida Google Fitga iOS 14 vidjetini qoʻshdi.  2021-yil fevral oyida Google Pixel 5 telefonlari uchun eksklyuziv funksiya chiqarildi. Google Fit ilovasida Pixel 5 kameralari yordamida yurak urish tezligi va nafas olish ritmini oʻlchash imkoniyati yaratildi.

## Imkoniyatlari
Google Fit dasturchilar uchun Android va boshqa qurilmalardagi fitnes ilovalari, sensorlardagi maʼlumotlarni saqlash va foydalanish uchun yagona API toʻplamini ishlab chiqdi. Foydalanuvchilar oʻzlarining fitnes maʼlumotlari kim bilan ulashishini tanlashi, shuningdek, istalgan vaqtda bu maʼlumotlarni oʻchirib tashlashi mumkin.

## Yana qarang

* Apple Health
* Samsung Health
* MSN Salomatlik va Fitness
* Runkeeper

## Havolalar

* Google Fit veb-sayti
* Google Fit SDK sahifasi

## Manbalar
Altai (Qozog‘iston)

**Altai** – (, ) Qozogʻistonning Sharqiy qismida joylashgan ahamiyatiga ega shahar. Altai 2019-yilgacha **Zyryan** (, *Zyrian*) yoki **Zyryanovsk** () deb nomlangan. Altai Ziryan tumanining maʼmuriy markazi hisobnadi. Altai shahri 1791-yilda tashkil etilgan va 1941-yilda shahar maqomini olgan. Aholisi: 39320 (2009-yil aholini roʻyxatga olish natijalari). 1999 - yil aholini roʻyxatga olish natijalariga ko`ra Altai shahri aholisi 43.894 kishini tashkil qilgan.
## Joylashuv
Zyryanovsk Rudniy Oltoyda Berezovka daryosining boʻyida joylashgan. 183 km uzunlikdagi temir yoʻl Zyrianovskni Ust-Kamenogorsk bilan bogʻlaydi. Bundan tashqari, Zyryanovsk orqali Ust-Kamenogorsk – Raxmanovskie Kluchi va Ust-Kamenogorsk – Bolshenarimskoe avtomobil yoʻllari oʻtadi.

## Sanoati
Zyrianovsk (Oltoy shahri) shahriga 1791-yilda G. G. Zyrianov tomonidan asos solingan. Ushbu shaharning rivojlanish tarixi kompleks-ruda konini ekspluatatsiya qilish bilan uzviy bogʻliq. Zyrianovskda koʻplab ishlab chiqarish kombinatlari („Kazzink“ boʻlimi) mavjud. Ushbu kombinatlar tarkibi ikkita kondan iborat. Bular: Maleevskiy va Grexovskiy.

## Taʼlim
Oltoy shahrida Sharqiy Qozogʻiston davlat texnika universiteti markazi, shuningdek, tibbiyot kolleji, agrar-texnika kolleji, gumanitar kollej, qurilish va transport kolleji va bundan tashqari sanoat kollejlari faoliyat yuritadi. Shaharda 8 ta maktab, 3 ta bolalar bogʻchasi, 3 ta kutubxonasi, maʼdaniyat boʻlimlari, jihozlar va sport saroyi va kerakli uskunalar saqlanuvchi uy mavjud.
## Mashhur shaxslar
* Alfred Koch (1961-yilda tugʻilgan) – rus yozuvchisi, matematik-iqtisodchi va biznesmen.
* Aleksandr Rozenbaum (1951-yilda tugʻilgan) – sovet va rus bardi.
## Manbalar
Aleksandr Sarenko

**Aleksandr Anatolyevich Sarenko** (1967-yil 21-noyabr, Volgograd, SSSR) – sovet davrida toʻp surgan rus futbolchisi, hujumchi, yarim himoyachi pozitsiyasida o'ynagan.

## Faoliyati
Aleksandrning otasi haydovchi, onasi bolalar bogʻchasida ishlagan. Birinchi murabbiyi Vladimir Troitskiy qoʻlida hujumchi sifatida oʻynagan. Sarenko Xarkov yaqinidagi armiyada xizmat qilgan va Chernobil fojeasi oqibatlarini bartaraf etishda ishtirok etgan. 1988-yilda murabbiy Radiy Rahimov qoʻl ostida Volgograd viloyati chempionatida Volgogradning „Gorizont“ jamoasi uchun oʻyinni boshladi. Yil oxirida Sarenko Rahimov tavsiyasiga koʻra „Paxtakor“ jamoasiga kelgan. Sarenko „Soʻgʻdiyona Jizzax“ga oʻtdi, biroq „Zvezda Gorodishe“da oʻynashga qaror qildi va keyingi bir yarim mavsumni „Soʻgʻdiyona“da oʻtkazdi. 1991-yilning yozida Kamishinning „Tekstilshik“ va „Soʻgʻdiyona“ klublari Sarenkoning transferi boʻyicha kelisha olishmadi va futbolchi Volgogradning „Rotor“ klubiga yoʻl oldi. 1992-yildan yarim himoyachi sifatida oʻynay boshladi.

1996-yilda jarohatlar tufayli jamoadagi oʻrnini yoʻqotdi va „Tekstilshik Kamishin“ga oʻtdi, keyin bir yarim yil „Tyumen“ klubida oʻynadi. 1998-yilda Sarenko Nijniy Novgorodning „Lokomotiv“ klubiga oʻtgan, ammo yangi yangi jamoasi tarkibida jarohat olgan. 1999-yilda Jeleznodorojnik (Volgograd) va Vodnik (Kalach-on-Don) jamoalari uchun mintaqaviy chempionat va KFK turnirida oʻyinga tushgan.

Sarenko keyinchalik ikkinchi divizionda „Energetik Uren“ (2000–2002), „Olimpiya Volgograd“ (2003), „Sodovik Sterlitamak“ (2004), „Tekstilshik Kamishin“ (2006) va „Torpedo-2 Voljskiy“ (2005), „Burovik Jirnovsk“ (2006) havaskor klublarida oʻynagan.

2009-yilda futbolchi „Volgograd“ klubida maʼmuriy lavozimda ishlagan.

2023-yil 29-iyul kuni Aleksandr Sarenko topilgan 110-sonli mikroavtobus Volgogradning Istoricheskaya koʻchasida YTHga uchradi. Baxtsiz hodisa natijasida tizza boʻgʻimi va oyoq suyaklari shikastlanagan.

## Manbalar

## Havolalar

* Aleksandr Sarenko Footballfactsru saytida
Flores departamenti

**Flores** (ispancha talaffuzi:*[ˈfloɾes]*) – Urugvay davlating departamentlaridan biri boʻlib, mamlakat markazidan biroz janubi-gʻarbda joylashgan. Poytaxti – Trinidad shahri. Flores shimol va sharq tomonlarda Durazno departamenti, janubi-sharqda Florida departamenti, janubda San José departamenti va gʻarbda Soriano departamenti bilan oʻzaro chegaralarga ega. Urugvaydagi aholi zichligi eng past boʻlgan departament hisoblanadi.

## Tarixi
Flores departamenti 1885-yilda prezident Maximo Santos davrida San José departamenti tarkibida tashkil etilgan va oʻn toʻqqizinchi asrda Trinidadda tugʻilgan Kolorado partiyasining sobiq rahbari Venancio Flores sharafiga nomlangan.

## Iqtisodiyoti
Flores departamentida asosan qishloq xoʻjaligi bilan shugʻullaniladi. Asosan eksport uchun qoramol va jun mahsulotlari yetishtirish maqsadida qoʻylar boqiladi. Koʻplab faol rancholar mavjud boʻlib ularning baʼzilariga sayyohlar ham tashrif buyurishlari mumkin.

## Aholisi

Urugvayning barcha departamentlari ichida aholi eng siyrak joylashgan joy shu yer boʻlib, aholi zichligi 1 km² ga 5 kishidan ham toʻgʻri kelmaydi. 2011-yilgi aholini roʻyxatga olish maʼlumotlariga koʻra, Flores departamentida 25,050 nafar aholi (12,342 erkak va 12,708 ayol) va 10,589 ta xonadon mavjud. Jami 25,050 nafar aholidan 21,430 nafarga yaqin qismi poytaxt shahar, Trinidadda yashaydi.

Flores departamentining 2010-yilgi maʼlumotlar aosidagi demografik koʻrsatkichlari:
* Aholining oʻsish sur’ati: 0,151%
* Tugʻilish darajasi: 14.73 tugʻilish/1000 kishi
* Oʻlim darajasi: 9.25 oʻlim / 1000 kishi
* Oʻrtacha yoshi: 34.3 (33.2 erkak, 35.5 ayol)
* Tugʻilganda kutilayotgan umr koʻrish:
** Umumiy aholi uchun: 78.66 yosh
** Erkaklar uchun: 74.82 yosh
** Ayollar uchun: 82.20 yosh
* Uy xoʻjaligining oʻrtacha daromadi: oyiga 26,324 peso
* Aholi jon boshiga shahar daromadi: oyiga 11,025 peso

**Aholi punktlari aholisi:**

## Mashhur shaxslari
* Doktor Armando Castaingdebat, Flores departamentining rahbari.
* Danilo Pallares Echeverría, mahalliy yozuvchi va musiqachi, Flores departamenti madhiyasi muallifi.
* Faustino Harrison, 1962-1963-yillarda Urugvay prezidenti boʻlgan.
* Benito Medero, 1970-yillarda vazir boʻlgan.
* Chory Castro, futbolchi.

## Manbalar

## Havolalar
* Official site of Flores 
* INE map of Flores Department
* Nuestra Terra, Colección Los Departamentos, Vol.2 „Flores“
Velikie Luki

**Velikiye Luki** () "Harbiy shon-sharaf shahri" — Rossiyaning Pskov viloyatidagi shahar. Pskov viloyatining janubidagi yirik ko'p tarmoqli savdo, sanoat, madaniy va ta'lim markazi.  

## Tarixi
IX—XII asrlarda qadimgi rus shaharchasi zamonaviy shahardan 30 km uzoqlikda joylashgan. Bu shahar birinchi marta Novgorod yilnomasi tomonidan 1166-yilda Kiev knyazi Rostislav Birinchi Mstislavich Novgorod boyarlari bilan muzokaralar olib borish uchun kelganida tilga olingan.

1211-yilda Novgorod va Pskovga  Velikolukskaya qal'asi qurildi. Harbiy xizmatlari uchun shahar "Novgorod mantiyasi" va "Moskva atriumi" unvonlariga sazovor bo'ldi. 1406-yilga kelib, Luki Buyuk laqabini oldi. 1478-yildan boshlab shahar, butun Novgorod yerlari singari, Moskva knyazligiga bo'ysundi.

Livoniya urushi paytida Ivan Terriblening shtab-kvartirasi shu yerda joylashgan edi. 1580-yilda, urushning yakuniy bosqichida, qal'a qirol Stefan Batoryning Polsha-Litva qo'shinlari tomonidan egallab olingan. Uch yil o'tgach, Yam-Zapolskiy tinchligiga ko'ra, shahar Rossiyaga qaytarildi. 1727-yildan Novgorod viloyati Velikiye Luki viloyati markazi.

18-asrda shahar orqali Belorussiya davlat magistrali yotqizilgan. 19-asr oxirida pochta yoʻllari Velikiye Luki orqali oʻtgan. 1901-yilda (Moskva-Vindavo-Ribinsk temir yoʻli jamiyati tomonidan) shahar orqali Moskva-Rjev-Riga-Vindava temir yoʻli (Moskva-Vindavo temir yoʻli) yotqizildi.

## Iqlimi
Iqlimi mo'tadil kontinental bo'lib, qishi uzoq va yozi o'rtacha issiq, ko'pincha yomg'irli. Yil davomida janubiy komponentli shamollar ustunlik qiladi. Yillik yoʻnalishda shamolning oʻrtacha tezligi yozda 3,2 m/s dan qishda 5,2 m/s gacha oʻzgarib turadi. Vegetatsiya davrining davomiyligi 4,5 oy. Isitish mavsumining davomiyligi 213 kun. Daryoda muzlashning o'rtacha davomiyligi 100-130 kun. 

## Manbalar
Frank Braley

**Frank Braley** – fransuz klassik pianinochisi.

## Biografiyasi

Braley 1968-yil 4-fevralda Corbeil-Essonnes shahrida tugʻilgan. Toʻrt yoshida onasi bilan pianino chalishni oʻrganishni boshlaydi. Oʻn yoshida Radio France orkestr filarmoniyasi bilan birgalikda birinchi kontsertini beradi. Shundan soʻng Braley oʻqishni davom ettirib, oʻn yetti yoshida bakalavr darajasini oladi. Keyinchalik musiqani davom ettirishdan avval, universitetda ilmiy izlanishlar olib bordi. Oʻn sakkiz yoshida Parij konservatoriyasiga oʻqishga kiradi va Paskal Devoyon, Kristian Ivaldi, Jak Ruvilar bilan ish olib boradi. Bu yerda pianino va kamera musiqasi boʻyicha birinchi mukofotni qoʻlga kiritadi. 1991-yilda Qirolicha Elizabet tanlovining birinchi va ommaviy mukofotini qoʻlga kiritadi. Shu ondan boshlab uning karerasi boshlandi. Braley Charlz Dutua, Marek Yanovski, Armin Jordan va Kurt Masur kabi dirijyorlar boshchiligida butun dunyo boʻylab sayohat qilib, konsertlar berishadi. Shuningdek, kamera musiqachisi sifatida yoki Erik Le Sage, Mischa Maysky, Emmanuel Pahud va Mariya João Pires kabi sanʼatkorlar bilan resitallarda qatnashdi. Har yili Braley yirik festivallar, jumladan , La Roque-d’Antheron, Perigord Noir,  festivallarining mehmoni boʻldilar. Braley adabiyot va jazzni yaxshi koʻrgan. 2007-yil aprel oyida Braley Jan-Klod Casadesus rahbarligida Parijdagi La Rochelleda shahridagi Champs-Elysées Auditoriumda Français des Jeunes orchester bilan Ravelning *[[Pianino kontserti (Ravel)|pianino kontsertini]]* ijro etdi. Braley koʻpincha Renaud va Gautier Capucon bilan kamera musiqasini ijro etgan, hamda Betxovenning *skripka va pianino uchun oʻnta sonatasining* yozuvi 2010-yilda albom qilib chiqarilgan. 2011-yil sentabr oyidan boshlab Braley Parij konservatoriyasida professor lavozimida ishlagan. 2012-yil oxirida Royal de Chambre de Wallonie orkestri 2013 – 2014-yilgi mavsumda Avgustin Dumaydan keyin ushbu orkestrning musiqiy direktori lavozimini egallashini eʼlon qildi. Braley nafaqat pianino kontsertida dirijyorlik qilmoqchi, buning uchun yakkaxon qismini oʻz zimmasiga olgan. 2013-yil may – iyun oylarida Le Flagey va Bryusseldagi Tasviriy sanʼat markazidagi Qirolicha Yelizaveta tanlovining butun sessiyasida (saralash bosqichidan soʻnggi bosqichgacha) hakamlar hay’ati aʼzosi boʻlgan. 2014-yil yanvar oyidan boshlab Braley Royal de Chambre de Wallonie orkesterining musiqiy direktori boʻlgan.

## Manbalar

## Havolalar
* Frank Braley biography (AllMusic)
* Frank Braley (Le Piano Bleu)
* Frank Braley (France Musique)
* Frank Braley (Orchestre Royal de Chambre de Wallonie)
* Frank Braley  (Orchestre philharmonique Royal de Liège)
* Récital Gautier Capuçon, violoncelle – Frank Braley, piano  Louis Vuitton Foundation
* Frank Braley
* Frank Braley – Gershwin : Rhapsody in Blue (YouTube)
William Skinner (Britaniya armiyasi zobiti)

General-leytenant **William Skinner** (1700—1780-yil 25-dekabr) 1757-yildan boshlab vafotigacha Buyuk Britaniyaning bosh qirollik muhandisi boʻlgan. U Menorka va Gibraltar istehkomlaridagi ishlari bilan mashhur boʻlgan.

## Hayoti
Skinner Saint Kittsda tugʻilgan. Uning ota-onasi Tomas va Elizabet yoshligida vafot etgan va uni xolasi Lambert xonim asrab olgan. Keyinchalik Parij va Vena shaharlarida tahsil olgan.

## Faoliyati
Skinner 1719-yil 11-mayda amaliyotchi muhandis sifatida ishga qabul qilindi. Keyingi bir necha yilni Devonport, Menorka va Gibraltarda mudofaa ishlariga sarflandi; uning yarim orolni oʻrganishi 1727-yilda Gibraltarning oʻn uchinchi qamalida katta ahamiyatga ega boʻlib, u erishgan yutuqlari uchun qoʻshimcha maosh bilan taqdirlangan. U doimiy ravishda Gibraltarda muhandislik direktori lavozimida ishlagan.

1751-yilda u Fort-Jorjda 100 000 funt sterlingdan oshiq pul ishlay boshladi. Skinner qal’ani oʻzining „yodgorligi“ deb atashi va John Adam bosh pudratchi sifatida nazorat qilgan har bir detalni boshqarishi kerak edi.

James O'Hara, 2-Baron Tyrawley 1756-yilda Gibraltar gubernatori boʻldi va istehkomlarni yaxshilashga kirishdi. Bu oʻzgarishlar Lord George Sackvillening eʼtibori va tanqidi ostida boʻldi va Skinner ularning samarasizligi va oʻzboshimchaliklarini koʻrsatib beruvchi hisobot yozdi.

Skinner 1780-yil Rojdestvo kunida Greenwichda vafot etdi. Katta mablagʻ sarflaganiga qaramay, uning oʻlimidagi shaxsiy boyligi bitta uy va yillik £500 daromadi edi. Skinnerning oʻgʻli 1861-yilda choʻkib ketgan, ammo uning nabirasi William Campbell Skinner muvaffaqiyatli amerikalik muhandis boʻlib yetishdi.

## Manbalar
Panthera blytheae

**Hindixitoy yoʻlbarsi** – yoʻlbarslarning *Panthera tigris* kenja turi populyatsiyasi boʻlib, Kambodja, Laos, Malayziya, Birma, Tailand va Vyetnamda yashaydi. Ilgari irland tabiatshunosi James Corbet (1875–1955) sharafiga **' deb nomlangan.

***Panthera blytheae**' – taxminan 5,95-4,1 million yil oldin, oxirgi Messinian va erta Zanclean davrida yashagan pantherine mushuklarining yoʻq boʻlib ketgan turi hisoblanadi. Birinchi toshga aylangan qoldiqlar 2010-yil avgust oyida [[Tibet togʻligi|Tibet togʻlari]], Ngari prefekturasida joylashgan Zanda havzasida topilgan; bu tur 2014-yilda tasvirlangan va *panthera blytheae* nomi berilgan.

== Xususiyatlari ==
*Panthera blytheae* bosh suyagining faqat bitta toshga aylangan qoldiq namunasi topilgan. Ammo, dalillar shuni koʻrsatadiki, bu tur boshqa *Panthera* turlariga xos boʻlgan bir qator xususiyatlarni oʻzida jamlagan, jumladan, „bosh suyagining ost-orbitalligi, fronto-parietal kesishgan miya yarimshar boʻlaklari“, va „old infra-orbital miya yarimshari kanali oldi boʻrtigʻining yoʻqligi“. Uning kattaligi [[Bulutli leopard|bulutli leopardnikiga]] teng deb hisoblanadi. Shuningdek, [[Ilvirs|qor qoplonidan]] taxminan 10% ga kichikroq. Lekin, bu faqat bosh suyagining nisbiy oʻlchamlariga asoslangan, shuning uchun bu taxminlar biroz notoʻgʻri boʻlishi mumkin.
== Boshqa *Panthera* turlari bilan qarindoshligi ==
Baʼzi tadqiqotchilar *P. blytheae* turning *Panthera* urugʻiga xos tarzda tasniflanishini, boshqa turlar bilan cheklangan taqqoslash va *Panthera* xususiyatlariga mos keladigan xususiyatlarning yetishmasligioqibatida, u haqidagi faktlarni shubhali deb hisobladilar. Tadqiqotchilardan biri, Hemmer *P. blytheae* va *"Miopanthera" pamiri* qadimdan mavjud boʻlgan katta mushuklar bilan aloqadorligini taʼkidlagan va buning oʻrniga *Neofelis* bilan chambarchas bogʻliqligini taklif qildi va ikkala tur uchun *Paleopanthera* turi mos kelishi maqullandi.

*P. blytheae,* boshqa saqlanib qolgan turlari va *Panthera* urugʻi bilan chambarchas bogʻliq emasligi aniqlandi, shuning uchun u barcha qoplonlarlarning umumiy ajdodi deb hisoblanmaydi. Bu shuni anglatadiki, *Panthera* boshqa Felidaelardan ancha oldinroq mavjud boʻlgan va hozirgi hisob-kitoblarga koʻra, taxminan 16,4 million yil oldin yashagan tur hisoblanadi. *P. blytheae* ning boshqa *pantera* turlariga nisbatan joylashuvini tahlil qilish shuni koʻrsatadiki, *Panthera* Markaziy/Shimoliy Osiyoda yoki Osiyoning [[Golarktika|Golarktik]] mintaqasida paydo boʻlgan, boshqa qoplonlar esa [[Yevropa]], [[Afrika]] va [[Amerika Qoʻshma Shtatlari|Amerika]]ga koʻchib oʻtgan.

2023-yil holatiga koʻra, ikkita soʻnggi tadqiqotlar *Panthera zdanskyi* turi *Panthera blytheae'' ning sinonimi boʻlishi mumkinligini koʻrsatadi va uning ushbu turdan farq qiladigan jihatlari, individual oʻzgarishlar sababli paydo boʻlgani aniqlanadi.

## Manbalar
Hindiston — Janubiy Koreya munosabatlari

**Hindiston – Janubiy Koreya munosabatlari** – Hindiston va Janubiy Koreya oʻrtasidagi ikki tomonlama munosabatlardir. Ikki davlat oʻrtasida rasmiy diplomatik aloqalar 1973-yilda oʻrnatilgan. Oʻshandan beri bir qancha savdo kelishuvlariga erishilgan:
* 1974-yilda savdoni rivojlantirish, iqtisodiy va texnologik hamkorlik toʻgʻrisidagi bitim;
* 1976-yilda fan va texnologiya sohasida hamkorlik toʻgʻrisidagi bitim;
* 1985-yilda ikki tomonlama soliqqa tortishning oldini olish toʻgʻrisidagi konvensiya;
* 1996-yilda ikki tomonlama investitsiyalarni ragʻbatlantirish va himoya qilish toʻgʻrisidagi bitim.

Ikki davlat oʻrtasidagi tovar ayirboshlash hajmi 1992-yildan 1993-yilgacha moliya boʻyicha 530 million dollardan 2006—2007-yillarda milliardga yetgan. 2013-yilda u 17,6 milliard AQSh dollariga yetgan.

Hindiston va Koreya Respublikasi birdamlik aloqalari soʻnggi yillarda katta muvaffaqiyatlarga erishgan. Soʻnggi yillarda Hindiston-Janubiy Koreya munosabatlari katta yutuqlarga erishdi va manfaatlar oʻxshashligi, oʻzaro xayrixohlik va yuqori darajadagi aloqalar tufayli chinakam koʻp qirrali munosabatlar hosil boʻldi. Janubiy Koreya hozirda Hindistonga sarmoya kiritish boʻyicha beshinchi oʻrinda turadi. LG, Samsung va Hyundai kabi Koreya kompaniyalari Hindistonda ishlab chiqarish va xizmat koʻrsatish obyektlarini yoʻlga qoʻyishgan. Bir nechta Koreya qurilish kompaniyalari Hindistondagi koʻplab infratuzilma qurilish rejalarining bir qismi uchun grantlar yutib olishgan. Masalan, Milliy avtomobil yoʻllarini rivojlantirish loyihasi Hindistonda joriy qilingan. Tata Motors kompaniyasining 102 million AQSh dollari qiymatidagi Daewoo tijorat avtomobillarini sotib olishi Hindistonning Koreyadagi sarmoyalarini kuchaytirgan.

## Manbalar
Viktoriya kapalak bogʻlari

**Viktoriya kapalaklar bogʻi —** Buyuk Viktoriya mintaqasida joylshgan. Bu Viktoriya hududidagi eng mashhur sayyohlik joylaridan biridir.
## Tabiati
Bogʻlarning yopiq inshooti simulyatsiya qilingan 12000 kvadrat fut (1100 m2) tropik oʻrmonning harorati, yorugʻligi, tumanligi, sovishi va namligini saqlash uchun kompyuter tomonidan boshqariladi. Simulyatsiya qilingan yopiq yomgʻir oʻrmonining muhitida 200 dan ortiq tropik oʻsimliklar turlari mavjud, ular orasida yirtqich oʻsimliklar va aylanma oqimga tutashgan sharshara mavjud. Viktoriya kapalak bogʻlari oʻzining kapalaklari, qurbaqalari, iguanasi,Gekko va toshbaqalar yangi qoʻshilgan insectarium bilan mashhur. Bogʻga tashrif buyuruvchilar bolalar bogʻchasi oynasini tomosha qilishlari haftasiga 400-700 ta kapalak paydo boʻlgan xrizalisdan kapalaklarni koʻrishlari mumkin. Ular Kosta-Rika,Malayziya,Angliya kapalak firmalari tomonidan asirlikda oʻstiriladi va eksport qilinadi. Bogʻlardagi oʻsimliklar kapalaklar uchun oziq-ovqat sifatida tanilgan. Oziq-ovqat oʻsimliklari kapalaklar uchun xrazilsdan chiqandan keyin isteʼmol qilinadi. Biroq baʼzi kapalaklar bogʻlar boʻylab joylshtirilgan „oziq-ovat idishlari“ dan ovqatlnadi. Oziqlantiruvchi idishlarda fermentatsiya mevalari taʼminlanadi hamda kapalaklar tabiiy ravishda ishlab chiqarilgan spirt bilan oziqlanishadi. Idishlarga koʻpincha koʻk morfus hamda boyqush kapalaklari tashrif buyirishadi. Shuningdek,Helicon kapalaklar oilasining koʻplab vakillari.
## Qushlar va Baliqlar
Bogʻlarning soylarida ikki xil sazan, kapalak koi hamda jin rin koi, albinos oskarlari yashaydi. Bogʻlarning har bir joyida har xil qushlar mavjud. Ulardan baʼzilari havoni baham koʻrishadi va kapalaklar orasida uchishadi va baʼzilari baliqlar bilan soylarda suzishadi. Bogʻdagi qushlar mashhur va ularning xatti-harakatlari tashrif buyuruvchilarni kuldiradi. Bogʻlardagi eng mashhur qushlar-toʻq sariq qanotli amazon toʻtiqushi Leo, eklektus toʻtiqushi Little E,koʻk va oltin macaw soyasi va Mango, Karib flamingosi, ular odatda tashrif buyuruvchilarga oʻzaro munosabatda boʻlishadi yoki oʻz xatti-harakatlarini namoyish etadilar.Bogʻlarda yana ispinozlar, kanareykalar, parakeets va boshqa qushlar mavjud.

## Manbalar
Akkol ko‘li

**Akkol** (; ; ) „Oq koʻl“ degan maʼnoni anglatadi – Akkol koʻli – Qozogʻistonning Qoʻstanay viloyatining janubi-gʻarbiy qismida, Jangeldi tumanida joylashgan shoʻr koʻl .
Mahalliy hokimiyat organlari Akkol koʻlida turizmni rivojlantirishga harakat qilib kelmoqda, ammo ushbu hududda zarur infratuzilmalar mavjud emas. Eng yaqin aholi punkti – sharqiy qirgʻoqdan 10 km (6,2 milya) sharqda joylashgan Axmeta Baytursinuli.
## Geografiya
Akkol koʻli Toʻrgʻay hududining janubiy qismida dengiz sathidan 103 metr (338 fut) balandlikda joylashgan. Bu endoreik koʻl boʻlib, yaqin atrofdagi kichik koʻllar birlashishi natijasida paydo boʻlgan. Akkol koʻlining shimoliy-gʻarbiy qirgʻogʻida chiqadigan noodatiy koʻpik shimoliy tomonini ikkita koʻrfazga ajratadi. Akkol koʻli Shalkarteniz koʻlining shimoliy chekkasidan 50 kilometr (31 milya) uzoqlikda joylashgan. Janubiy-sharqda joylashgan Oʻziksor va Qoraqsor koʻllari Akkol koʻliga nisbatan ancha kichikroq. Akkol koʻlidan 30 kilometr (19 milya) uzoqlikda issiq buloq mavjud, ushbu buloqda suv harorati 70 °C (158 °F) ga yetadi.

Uli-Jilanshiq daryosining uzunligi 277 kilometr (172 milya)ni tashkil etadi. Ushbu daryo Akkol koʻlining shimoli-sharqiy qirgʻogʻiga quyiladi.

## Yana qarang
* Qozogʻiston koʻllari roʻyxati
## Manbalar
Viktor Chetin

**Viktor Fedosiyovich Chetin** (1970-yil 22-iyul) – darvozabon, ukrainalik futbolchi. Ukrainaning turli ligalardagi futbol klublaridagi oʻyinlari va Mukachevoning „Karpaty“ jamoasidagi oʻyinlari bilan tanilgan, sportchi u yerda uzoq vaqt davomida Mukachevo jamoasi professional maqomini yoʻqotmaguncha jamoaning asosiy darvozaboni boʻlgan.

## Klubdagi faoliyati
Viktor Chetin futbolchilik faoliyatini 1987-yilda Odessaning „Chornomorets“ jamoasida boshlagan, biroq oʻsha yili birinchi sovet ligasida oʻynagan jamoada asosiy tarkibda bitta oʻyinda maydonga tushmagan. Keyingi yili Oʻzbekistonning ikkinchi ittifoq ligasidagi „Soʻgʻdiyona“ klubidan taklif olib, ushbu klubda ikki yil oʻynagan boʻlsa, keyingi ikki yil davomida Oʻzbekistonning boshqa bir klubi „Zarafshon“ da oʻyinga tushdi.

SSSR parchalanib, Ukraina mustaqilligi eʼlon qilinganidan soʻng, Chetin Ukrainaga qaytib keldi va u yerda yangi tashkil etilgan Ukraina oliy ligasida boshlangan Odesa SC klubida oʻynay boshladi. Biroq dastlab futbolchi oliy ligada bor-yoʻgʻi 2 ta toʻliq oʻyin oʻtkazib, jamoada asosiy darvozabonga aylanmadi va keyingi mavsumda Odessa klubi birinchi ligaga tushib ketganidan soʻng, u klubda asosiy darvozabonga aylandi, ammo darhol oliy ligaga qaytishga muvaffaq boʻlmadi. Viktor Chetin 1993–1994-yilgi mavsumni birinchi liganing yana bir jamoasi Mukachevoning „Karpaty“ jamoasida boshlagan. Chetin ushbu jamoada jamoaning asosiy darvozaboni boʻldi. 1998–1999-yilgi mavsumda Viktor Chetin Ujgorodning „Zakarpatya“ klubi oʻyinchisiga aylandi, u yerda futbolchi asosiy darvozabonga aylandi va klubning birinchi ligaga qaytishiga yordam berdi. Biroq keyingi mavsumda u bazadagi oʻrnini yoʻqotib, birinchi liganing boshqa klubi „Poligraftexnika“ga oʻtadi. Ammo bu klubdagi bir yillik faoliyati davomida futbolchi hech qachon maydonga tushmagan. Soʻngra Chetinning Aleksandriya klubini tark etib, Lutskning „Volin-1“ klubi futbolchisiga aylandi. Viktor Chetin 2001-yil mobaynida ushbu jamoada oʻynadi, shundan soʻng futbolchi professional jamoalarda oʻynashni tugatdi, bu esa 2001–2002-yillarda birinchi liga turniri gʻolibi unvonini qoʻlga kiritishiga toʻsqinlik qildi.

## Manbalar
Ponziani debyuti

**Ponziani debyuti** – bu quyidagi shaxmat yurishlari bilan boshlanadigan debyut:

:1. e4 e5
:2. Nf3 Nc6
:3. c3

Ushbu debyut 1497-yilda adabiyotlarda muhokama qilingan eng qadimiy shaxmat debyutlaridan biridir. Bu debyutni 1843—1851-yillarda dunyoning eng kuchli oʻyinchisi hisoblangan Hovard Staunton oʻzining 1847-yilda chop etilgan „Shaxmatchining qoʻllanmasi“ kitobida qayd etib oʻtgan. Bir necha oʻn yillar davomida u koʻpincha „Stounton debyuti“ yoki „Ingliz ot debyuti“ deb nomlangan. Bugungi kunda u odatda Domeniko Lorenzo Ponziani nomi bilan mashhur boʻlib, uning ushb debyutga asosiy hissasi 1769-yilda 3…f5 qarshi gambitini taqdim etishi boʻlgan.

Debyut endi 3.Bb5 va 3.Bc4 vaziyatini keltirib chiqaradi va shun sababli bugungi kunda kamdan-kam foydalaniladi. Magnus Karlsen ushbu debyutdan 2013-yilda foydalangan va gʻalaba qozongan.

## Vaziyatlar

## Manbalar
Kuba qirolligi

**Kuba Qirolligi**, shuningdek, Bakuba yoki Bushongo Qirolligi sifatida ham tanilgan. Markaziy Afrikada joylashgan. Kuba qirolligi hozirgi Kongo Demokratik Respublikasining markazida Sankuru, Lulua va Kasai daryolari bilan chegaradosh mintaqada XVII-XIX asrlar orasida gullab-yashnagan.

Kuba qirolligi Bushongo tilida soʻzlashuvchi bir necha kichik knyazliklarga boʻlinadi. Shuningdek, Kete, Coofa, Mbeengi va Kasai Tva qabilalarining tarixiy hududi ham hisoblanadi. Haligacha mavjud boʻlgan va qirol (nyim) tomonidan boshqariladigan qirollikka oʻn toʻqqiz turli etnik guruhlar kiradi.

## Tarixi

### Shyaam a-Mbul
Qirollik haqiqiy markaziy hokimiyatga ega boʻlmagan turli etnik guruhlarga boʻlingan boʻlib, bir nechta boshliqlarning birlashmasi hokimiyatni boshqaradi. Taxminan 1625-yilda Shyaam a-Mbul a Ngoong nomi bilan tanilgan shaxs hudud hukmdorlaridan birining mavqeini egallab oladi va barcha boshliqlarni oʻz rahbarligi ostida birlashtiradi. Shyaam a-Mbul Kuba malikasining asrab olingan oʻgʻli edi.

Shyaam a-Mbul Kuba hukumatida xizmatga asoslangan unvon tizimiga qarab hokimiyatni qayta tashkil etdi. Biroq hokimiyat aristokratiya qoʻlida to'plandi.

### Rivojlanishi
Kuba oʻzining raffiya naqshli matolari, tolali va bonuklu shlyapalari, oʻyilgan palma sharob stakanlari, kosmetik qutilari bilan mashhur hisoblanadi. Shuningdek, ular nafis geometrik naqshlar, ajoyib matolar, urugʻlar, bonchuklar va qobiqlarni oʻz ichiga olgan monumental dubulgʻa niqoblari bilan mashhur.

Kuba qutilar odatda qirrali qopqoqli kvadrat, yarim doira (baʼzan „yarim oy“ deb ataladi), toʻrtburchaklar yoki niqob shaklida boʻladi. Baʼzan ular rafiya, soch turmagi yoki marosim buyumlarini kesish uchun ustaralarni ushlab turish uchun ishlatganlar.

*Tukula* (Kuba tomonidan ikkiol deb ataladi) – maydalangan yogʻochdan yasalgan qizil kukun. Qizil rang Kuba goʻzallik kontseptsiyasi uchun juda muhim va shuning uchun raqslar va muhim marosimlar paytida yuz, soch va koʻkrakni bezashda, shuningdek dafn qilish uchun jasadlarni moylash uchun ishlatilgan. Tukula, shuningdek, rafiya matosini boʻyash uchun boshqa pigmentlar bilan aralashtiriladi.

### Kuba dini va afsonalari
Kubaliklar quyosh, oy, yulduzlar va sayyoralarni yaratgan Osmon Otasi Bumbaga ishonishgan. U ham Yer Ona bilan hayotni yaratdi. Biroq, bular birmuncha uzoqdagi xudolar edi,Kuba hayvonlar va boshqa narsalarni nomlagan Vut ismli gʻayritabiiy mavjudotga koʻproq eʼtibor qaratdi. Vut birinchi inson va tsivilizatsiya olib kelgan. Kuba baʼzan „Vut bolalari“ deb nomlanadi.

## Manbalar
Minamiashigara (Kanagawa)

– Yaponiyaning Kanagawa prefekturasida joylashgan shahar. 2021-yil holatiga koʻra, shaharning taxminiy aholisi 40,947 kishini tashkil etadi va aholi zichligi har kvadrat kilometrga 530 kishini tashkil qiladi. Umumiy maydoni 77.12 km2 (29.78 mi²).

## Geografiyasi
Minamiashigara Kanagawa prefekturasining togʻli gʻarbiy qismida joylashgan boʻlib, shaharning katta qismi Tanzawa-Oyama Quasi-milliy bogʻi yoki Fuji-Hakone-Izu milliy bogʻi hududida joylashgan.

### Chegaradosh munitsipalitetlar

* Odawara
* Kaeisei
* Yamakita
* Hakone
* Oyama

### Iqlimi
Minamiashigara nam subtropik iqlimga ega, yozi issiq va qishi salqin, qor yogʻmaydi. Minamiashigarada oʻrtacha yillik harorat 13,6 °C. Yillik oʻrtacha yogʻin miqdori 2221 mm, sentyabr eng nam oy hisoblanadi. Eng yuqori harorat avgustda 24,4 °C, eng pasti esa yanvarda, taxminan 3,2 °C atrofida boʻladi.

## Demografiyasi
Yaponiya aholini roʻyxatga olish maʼlumotlariga koʻra Minamiashigara aholisi 2000-yilda eng yuqori chocqqiga chiqdi va hozir asta-sekin kamayib bormoqda.

## Tarixi
Hozir Minamiashigara nomi bilan tanilgan hudud Sengoku davrida Xojo urugʻi nazorati ostida, Edo davrida Odawara maʼmuriy-hududiy birligining bir qismi edi.

Meiji islohotidan soʻng, zamonaviy munitsipalitetlar tizimining tashkil etilishi Kanagawa prefekturasining Ashigarakami tumanida Minamiashigara, Fukusava, Okamoto va Kitaashigara qishloqlarini tashkil etdi. Mintaqaning rivojlanishiga 1925-yil 15-oktyabrda Oyama togʻli temir yoʻlining (hozirgi Izuhakone temir yoʻli Daiyūzan liniyasi) ochilishi sabab boʻldi. Minamiashigara 1940-yil 1-aprelda shaharcha maqomiga koʻtarildi va 1955-yilda qoʻshni Fukusava, Okamoto va Kitaashigara qishloqlarini qoʻshib oldi. 1972-yil 1-aprelda u shahar maqomini oldi.

## Hukumati
Minamiashigara toʻgʻridan-toʻgʻri saylanadigan mer va 16 aʼzodan iborat bir palatali shahar kengashiga ega boʻlgan mer-kengash shaklidagi boshqaruvga ega shahar. Minamiashigara, Ashigarakami tumani munitsipalitetlari bilan birgalikda Kanagawa prefekturasi assambleyasiga bir aʼzo qoʻsha oladi. Milliy siyosat nuqtai nazaridan, shahar Yaponiya quyi palatasining Kanagawa 17-okrugiga kiradi.
## Manbalar

## Havolalar
* Official Website 
* The Minamiashigaran
Gollivud filmlari festivali

**Gollivud Filmlari Festivali** – har yili Amerika Qoʻshma Shtatlarining Los-Anjeles, Kaliforniya shtatlarida oʻtkaziladi.

## Tarixi

1997-yilda yozuvchi hamda prodyuser Carlos de Abreu va uning rafiqasi model Janice Pennington Gollivud filmlari festivaliga asos solishdi.
Festivalni tashkil qilishdan asosiy maqsad mustaqil kino ijodkorlar va xalqaro ijodiy uyushmalar bilan oʻzaro aloqa bogʻlash.

**Gollivud Filmlari Festivali quyudagilardan tashkil topgan:**
* Gollivud Animatsion Filmlari Festivali
* Gollivud Komediya Filmlari Festivali
* Gollivud Raqamli Filmlari Festivali
* Gollivud Hujjatli Filmlari Festivali
* Gollivud Qoʻrqinchli Filmlari Festivali
* Gollivud Mustaqil Filmlari Festivali
* Gollivud Xalqaro Filmlari Festivali
* Gollivud Bolalar Filmlari Festivali
* Gollivud Qisqa Filmlari Festivali
* Gollivud jahon Filmlari Festivali

## Manbalari

## Havolalar
* Overview on IMDb.com
Vladimir Anikin

**Vladimir Anikin** (, 5.3.1983, Toshkent, Oʻzbekiston) — oʻzbekistonlik futbolchi. „Lokomotiv“, „Spartak“, „Buxoro“, „Neftchi“, „Qizilqum“ klublarida himoyachi sifatida oʻynagan. 
## Manbalar

## Havolalar
* Vladimir Anikin Transfermarkt saytida futbolchi profili
* Vladimir Anikin Footballfacts.ru saytida futbolchi profili
Bili ko‘li

Bili koʻli (; ) – Qozogʻistonning Jambil viloyatida joylashgan chuchuk suvli koʻl.

Bili koʻli Taraz shahridan 70 kilometr (43 milya) shimoliy-gʻarbda joylashgan. Ushbu koʻlning suv manbaidan yaqin atrofdagi mahalliy aholi ekinlarni sugʻorish uchun foydalanadilar.
## Geografiya

Bili koʻlining yuqoridan olingan suratidan koʻrinadiki, koʻl qum soatini eslatuvchi shaklga ega. Bili koʻli Qoratov togʻlarining shimoliy yon bagʻiridagi tektonik chuqurlikda joylashgan boʻlib, Talas suv havzasining bir qismi hisoblanadi. Bundan tashqari Oso daryosi ham koʻl orqali oqib oʻtadi va unga sharqdan quyiladi va shimoldan oqib chiqadi. Bili koʻli qirgʻoqlarining baʼzi joylari qumlikdan iborat. Oqkoʻl koʻli Bili koʻl yaqinida joylashgan. Ushbu ikki koʻl orasidagi masofa 40 km (25 milya) ni tashkil qiladi.

## Flora
Bili koʻlining aksariyat qirgʻogʻlari qamishzorlardan iborat. Koʻlda uchraydigan asosiy baliq turlari – sazan, karp, amur va boshqalar.
## Yana qarang
* Qozogʻiston koʻllari roʻyxati
## Havolalar
* Ozero Bilikol visixaet
* Bilikol ozero v Jambilskoy oblasti, Kazaxstan
* Kak spasti ozero Bilikol v Jambilskoy oblasti
## Manbalar
Gdov

## Etimologiyasi
Gdov nomining kelib chiqishi haqida rus tilining etimologik lug'atida nemis tilshunosi Maks Vasmer (1886-1962) tomonidan tuzilgan alohida maqola mavjud. Shunday qilib, lug'at shuni ko'rsatadiki, ushbu shaharning hozirda umum e'tirof etilgan nomi - Gdovdan tashqari, tarixda Vdov, Ovdov, estoncha varianti: Oudova, shvedcha: Agdowe, nemischa: Effdowe kabi variantlar ham bo'lgan. Bu nomning kelib chiqishi haqida turli xil versiyalar mavjud.

## Geografiyasi
Gdovka daryosida, Ustye qishlog'idagi Peipsi ko'liga qo'shilish joyidan 2 km uzoqlikda, Pskovdan 125 km shimolda va Sankt-Peterburgdan 230 km janubi-g'arbda joylashgan. Staritsa oqimi ham shaharning sharqiy qismidan oqib o'tadi. Gdovning asosiy ko'chasi - Karl Marks ko'chasi.

## Tarixi
Afsonalarga ko'ra, 10-asrda Gdov shahri hozir joylashgan hudud Dowager malika Olga merosining bir qismi edi. Bu haqda tarixchi V.N. Tatishchev ham 1793 yilda birinchi marta nashr etilgan tugallanmagan "Rus, tarixiy, geografik, siyosiy va fuqarolik leksikasi" asarida aytib o'tgan.

## Iqtisodiyoti
*Baliq zavodi
*Gdov sut zavodi
*Nonvoyxona
*"Tvoyo zdorovyo" - suv ishlab chiqarish

## Transport sohasida
P60 umumiy maqsadli yo'l shahar orqali o'tadi. Gdovni shimolda Slantssi va Kingisepp shaharlari, janubda Pskov bilan bogʻlaydi. Qo'shni shaharlarga tashish oddiy avtobuslar, avtomobillar yoki mikroavtobuslar bilan amalga oshiriladi. Sankt-Peterburg shahridan mikroavtobus taksilari soat 15:00 va 21:00 da "Obvodniy kanal" metro bekatidan jo'naydi. Gdov shahridan soat 10:00 va 17:00 da. Ular Slantsy va Kingisepp shaharlariga tashrif buyurishadi.
Veymarn - Gdov liniyasidagi Oktyabrskaya temir yo'l stantsiyasi hozirda faol emas. Stansiya 1916 yilda Pskov-Narva temir yo'l liniyasi qurilishi paytida ochilgan (14 yanvarda eski uslubdagi birinchi parovoz Gdovga keldi)[35]. 2012-yil 28-oktabrgacha Gdov-Sankt-Peterburg yo‘nalishida yo‘lovchi poyezdi harakatlanar edi, endi u faqat Slantsy-Sankt-Peterburg uchastkasida harakat qiladi, chunki Slantsy-Gdov uchastkasi yopilgan va demontaj qilingan. Gdovdan Pskovgacha boʻlgan yoʻnalish qismi Ulugʻ Vatan urushi yillarida vayron boʻlgan va tiklanmagan., принимавший регулярные пассажирские рейсы из Сланцев на самолётах Ан-2

## Iqlimi
Iqlimi dengizdan kontinentalga o'tish davri. Qish mo'tadil sovuq, bulutli ob-havo hukmronlik qiladi va erish. Yoz qisqa va nisbatan salqin.

## Manbalar
Bahora Xuramzod

**Bahora Xuramzod** (1958-yil 19-dekabr, Ansaralmos, Samarqand) – olim, sanʼatshunos, fan doktori (2004), dotsent (2002). Tojikiston Fanlar akdemiyasi aʼzosi (1984).

## Hayoti
Bahora Xuramzod 1958-yil 19-dekabrda Samarqand shahrida tugʻilgan. Samarqand shahar 37-son oʻrta maktabda tahsil olgan. 1975-yilda A.Navoiy nomidagi Samarqand davlat universitetida oʻqishga kirgan. Universitetni aʼlo baholarga tamomlab, Tojikistonga kelgan (1979). Tojikiston Fanlar akademiyasida aspirant, kichik ilmiy xodim boʻlgan. Tojikiston Fanlar akademiyasi Ahmad Donishi nomidagi Tarix va arxeologiya instituti sanʼat boʻlimi katta ilmiy xodimi (1979—1994). 1993-yilda professor Nizom Nurjonov rahbarligida „Tarixiy tojik dramaturgiyasi va uning sahna timsoli“ mavzusida doktorlik dissertatsiyasini himoya qilgan. 1994-yildan boshlab A.Navoiy nomidagi Samarqand davlat universitetida mehnat faoliyatini yuritgan. Hozir Samarqand shahrida istiqomat qiladi. Tojik adibi Hazrat Sabohiyning rafiqasi hisoblanadi.

## Ilmiy faoliyati
Tojikiston, Oʻzbekiston, Eron, Amerika Qoʻshma Shtatlarida ilmiy toʻplamlari va universitetlarida dramaturgiya va tojik teatri, madaniyatshunoslik muammolariga oid 60 dan ortiq ilmiy maqola va 3 ta monografiya, 15 ta tezis hamda maʼruzalar muallifi. Jumladan, „Sahna va tarixiy shaxs“ (rus tilida, Samarqand, „Sugʻdiyona“, 1998), „Tugallanmagan qoʻlyozmalar“ (Mahmudjon Vohidov hayotidan, „Devashtich“, 2005) kitoblari muallifi. Turkiyada (1989), Suriyada (1990), Tallinda (1990), Rossiyada (1992), AQShda (2004) Markaziy Osiyo madaniyatiga bagʻishlangan xalqaro konferensiyalarda ishtirok etgan. Tojikiston va Oʻzbekiston davriy nashrlarida („Adabiyot va sanʼat“, „Samarqand ovozi“ kundalik gazetalari) 60 ga yaqin ilmiy maqola va maʼruza tezislari chop etilgan. „Shohnoma va teatr“ mavzusida doktorlik dissertatsiyasini himoya qilgan. Norveg faylasufi Gunnar Snirbek va Nils Giljening mashhur „Falsafa tarixi“ kitobini tojik tiliga tarjima qilgan.

## Manbalar
Barco ko'li

**Barco koʻli** – Florida shtatining Putnam okrugida, Ordvey-Swisher biologik stantsiyasida joylashgan. Koʻlning shakli dumaloq ham 200 metr diametrga ega. Eng yaqin aholi yashash punkti Florida shtatining Melrose shahri hisoblanadi. Shahar koʻldan taxminan  shimoli-gʻarbda.

## Xususiyatlari
Barco koʻli – ushbu mintaqaga xos boʻlgan chuqur koʻl hisoblanadi. Mintaqadagi yer usti qatlami nisbatan qattiq boʻlib, atrofida togʻli konlar mavjud. Floridaning yuqori qatlamlaridan sifatli ohaktoshlar ham olinadi. Koʻlning tubi organik moddalarga boy choʻkindilari qatlamga ega. Choʻkindilarning asosiy qismini qumlar tashkil etadi. Qatlamlarda Hawthorn gillari va qumlari, undan pastroqda Floridaning ssifatli Ocala ohaktoshlari joylashgan.

Hududning gidrologiyasini oʻrganish uchun Barco va Suggs koʻllari yaqinida er osti suvlarini kuzatish quduqlari oʻrnatilgan.

Koʻlning oʻrtacha yillik harorati  darajani va oʻrtacha yogʻingarchilik miqdori ni tashkil etadi. Yil davomida moʻtadil ob-havo kuzatiladi. Koʻl shimol va shimoli-sharqdan gʻarb va janubga oqib chiquvchi sayoz yer osti suvlari bilan toʻlib turadi. Koʻl ostidan chuqurroq yer osti suvlari ham oqishi aniqlangan.

Mutaxasislarning aniqlashlaricha, koʻldagi suvning bir qismi parlanadi. Yana bir qismi esa koʻl tubidagi qatlamlarga singib ketadi. 1950-yillarda sanoat zonalaridan chiqadigan zararli chiqindilar Barco koʻliga oqizilyotgani haqida xabar qilishdi. Koʻldagi ortiqcha chiqindilar suvning kimyoviy tarkibining oʻzgarishiga sabab boʻldi.

## Ekologiyasi
Koʻl doimiy yashil oʻrmon va aralash butalar bilan oʻralgan. Koʻldan quruqlikda yashovchi amfibiyalar, muhofazaga olingan gopher qurbaqalarining koʻpayish joyi sifatida foydalanadilar. Bu yer sutemizuvchilar va qushlar uchun ham muhim suv manbayi hisoblanadi. Milliy ekologik tadqiqot vakillari koʻldan yer usti mikroblari, makroumurtqasizlar va zooplankton kabi suv jonzodlari kabi namunalar olishadi.

## Manbalar
Isehara (Kanagawa)

– Yaponiyaning Kanagawa prefekturasida joylashgan shahar. 2021-yil holatiga koʻra, shaharning taxminiy aholisi 101,670 kishini tashkil etadi va aholi zichligi har kvadrat kilometrga 1800 kishini tashkil qiladi. Umumiy maydoni 55.56 km2 (21.45 mi²).

## Geografiyasi
Isehara Kanagava prefekturasining yuqori markaziy qismida joylashgan. Shaharning katta qismi Tanzava-Oyama Quasi-milliy bogʻida joylashgan.

### Chegaradosh munitsipalitetlar

* Atsugi
* Hadano
* Hiratsuka

### Iqlimi
Isehara nam subtropik iqlimga ega, yozi issiq va qishi salqin va qor yogʻmaydi. Iseharada oʻrtacha yillik harorat 14,6 °C. Yillik oʻrtacha yogʻin miqdori 1906 mm, sentyabr esa eng nam oy hisoblanadi. Eng yuqori harorat avgustda 24,2 °C, eng pasti esa yanvarda, taxminan 2,9 °C atrofida boʻladi.

## Demografiyasi
Yaponiya aholini roʻyxatga olish maʼlumotlariga koʻra, Isehara aholisi bir necha oʻn yillik kuchli oʻsishdan soʻng yaqinda platoga tushib qolgan.

## Tarixi
Hozirgi Isehara shahri hududi Kamakura davri davrida Sagami provinsiyasidagi bir nechta yirik hududiy birliklarning bir qismi boʻlgan. Edo davrida, u nominal ravishda Odawara maʼmuriy-hududiy birligining bir qismi boʻlgan.

Meiji islohotidan soʻng va 1878-yilda tuman tizimining oʻrnatilishi bilan bu hudud Kanagawa prefekturasining  nazoratiga oʻtdi va 1889-yil 1-aprelda Isehara zamonaviy munitsipalitet tizimidagi shaharchaga aylandi. 1896-yil 26-martda Osumi tumani va Yurugi tumani birlashtirilib, Naka tumani tashkil etildi. Shahar 1929-yil 1-aprelda Odakyu elektr temir yoʻlida Isehara stantsiyasi ochilgandan soʻng tez oʻsishni boshladi. 1954-yil 21-dekabrda shahar qoʻshni Oyama shahri va uchta qishloq bilan birlashish orqali kengaydi. Uning maydoni 1956-yil 30-sentyabrda qoʻshni Okazaki qishlogʻining bir qismini qoʻshib olish orqali yanada kengaydi. Isehara 1971-yil 1-martda shahar maqomiga koʻtarildi.

## Hukumati
Isehara toʻgʻridan-toʻgʻri saylanadigan mer va 20 aʼzodan iborat bir palatali shahar kengashiga ega boʻlgan mer-kengash shaklidagi boshqaruvga ega shahar. Minamiashigara Kanagawa prefekturasi assambleyasiga bitta aʼzo qoʻsha oladi. Milliy siyosat nuqtai nazaridan, shahar Yaponiya quyi palatasining Kanagawa 16-okrugiga kiradi.
## Manbalar

## Havolalar
Rasmiy veb-sayt